છેલ્લા કેટલાક મહિનાઓમાં ભાજપે આદિવાસીઓ માટે કેટલીક પહલ કરી હોવા છતાં કોંગ્રેસ દ્વારા ભૂતકાળમાં ઉપયોગમાં લેવાયેલ KHAM(ક્ષત્રિય, હરિજન, આદિવાસી, મુસ્લિમ)ની નીતિ આ વખતે ફાયદાકારક નીવડે એમ લાગી રહ્યું છે. આથી ભાજપ પાસે ઉચ્ચ જ્ઞાતિ(બ્રાહ્મણ, વાણિયા - 10 ટકા) અને ઓબીસી(મોટેભાગે કોળીઓ - આશરે 20 ટકા)નું જ સમર્થન બચ્યું કહેવાય. ભાજપને આશા છે કે, પાટીદાર સમાજમાંથી પણ કેટલાક પ્રમાણિક મતદારોને તેમને લાભ મળશે, પરંતુ ઉગ્ર વિરોધને કારણે ફાયદો કોંગ્રેસને થવાની પૂરી શક્યતા છે. ભાજપના સૂત્રોના જણાવ્યા અનુસાર, પાર્ટીની ઇલેક્શન કમિટીની બેઠક આસિયાન બેઠકમાંથી પીએમ મોદી પરત ફરે એ પછી 14 નવેમ્બરના રોજ યોજાય એવી શક્યતા છે. ભાજપ કોંગ્રેસ ઉમેદવારોની યાદી જાહેર કરવાની રાહ જોઇ પોતાનો નિર્ણય લે એવી પણ શક્યતા છે.